OpenLLM-France/wikimedia huggingface dataset:
# Subhi Mehmed Efendi

Subhi Mehmed Efendi (? - 1769) fou un historiador otomà conegut pel pseudònim de Subhi. Va exercir diversos càrrecs importants a l'administració. El 1739 fou nomenat cronista oficial i el seu accés a altres càrrecs li va facilitar manejar molta documentació, però tenia massa feina i va haver de renunciar a ser cronista el 1743. D'aquestos quatre anys va escriure una crònica que és una mina d'informació sobre diversos temes especialitzats de la cort i de les relacions internacionals; les dades són detallades i dignes de fe.

## Referències

* ↑ Enciclopèdia de l'Islam, IX, 775 i 776.
# Pomacentrus limosus

Pomacentrus limosus és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 4,6 cm de longitud total.

## Distribució geogràfica

Es troba a Austràlia Occidental i al Pacífic occidental central.

## Referències

* ↑ BioLib
* 1 2 FishBase (anglès)

## Bibliografia

* Allen, G.R., 1992. A new species of damselfish (genus Pomacentrus) from northwestern Australia. Rec. West. Aust. Mus. 15(4):691-695.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Joseph Alfred Serret

Joseph Alfred Serret (París, França, 30 d'agost de 1819 - Versalles, França, 2 de març de 1885), més conegut com a Joseph Serret, va ser un matemàtic famós per desenvolupar al costat de Jean Frenet la Teoria de corbes.

## Biografia

Graduat per l'École polytechnique el 1840 i examinador del tribunal d'admissió des de 1848; el 1861 va ser nomenat professor de mecànica celeste al Collège de France i deu anys després va obtenir la càtedra de càlcul diferencial i integral de la Sorbonne. Joseph va formar part també del Bureau des Longitudes des de 1873.
La principal aportació de Serret en l'àmbit de les matemàtiques es va produir dins de la geometria diferencial. Al costat de Charles Bonnet i Bertrand Russell va fer importants avenços en aquesta qüestió, elaborant la fórmula Frenet-Serret, fonamental en la teoria de les corbes espacials.
El 1860 va succeir a Louis Poinsot a l'Acadèmia Francesa de les Ciències de França. El 1871, davant del progressiu deteriorament de la seva salut, es va retirar a Versalles fins a la seva mort el 1885.
També va treballar alguns aspectes de la teoria de nombres, el càlcul i la mecànica. Va editar els treballs de Joseph Louis Lagrange –publicats en catorze volums entre 1867 i 1892– i va realitzar la cinquena edició de Monge el 1850. Una de les seves principals obres va ser el manual Cours d'algèbre supérieure, editat en dos volums.

## Referències

* ↑ «Joseph Alfred Serret». Gran Enciclopèdia Catalana. Barcelona: Grup Enciclopèdia Catalana.
* ↑ Struik, D.J. «Serret, Joseph Alfred». Complete Dictionary of Scientific Biography, 2008. [Consulta: 24 gener 2017].
* ↑ O'Connor, J J; Robertson, E F. «Joseph Serret (1819-1885)» (en anglès). School of Mathematics and Statistics University of St Andrews, Scotland, 2014. [Consulta: 19 setembre 2019].
* ↑ Serret, Joseph. Cours d'algebre superieure: 2 (en francès). 1. 3a edició 1866. París: Gauthier-Villars, 1849.

## Enllaços externs

* «Joseph Alfred Serret» (en anglès). Mathematics Genealogy Project.
# Hellurnar

Hellurnar [ˈhɛdlʊɹ] és una localitat de l'illa d'Eysturoy, a les illes Fèroe. Forma part del municipi de Fuglafjørður. L'1 de gener del 2021 tenia 12 habitants.
La localitat està situada a la riba sud de l'Oyndarfjørður, que s'obre a l'estret de Djúpini. El riu Áin Svarta creua pel sud del poble L'envolten muntanyes de pendents pronunciades, la més important de les quals és el Sandfelli, de 754, situat a l'oest d'Hellurnar.
Hellurnar va ser fundat el 1849 per gent de provinent de Lamba. El 31 d'octubre de 1976 es va obrir una església al poble, malgrat el curt trajecte fins l'església d'Oyndarfjøður, situada a l'altra banda del fiord. Es tracta d'un edifici de formigó pintat de color blanc, amb un sostre del ferro de color verd.

## Referències

* ↑ «Statistical Database» (en anglès). Arxivat de l'original el 2020-07-06. [Consulta: 4 agost 2019]. «Base de dades estadística de les Illes Fèroe»
* ↑ «Mapa de les Illes Fèroe» (en danès). Trap Danmark. [Consulta: 4 novembre 2019].
* ↑ «Fjøll» (en feroès). Arxivat de l'original el 2011-07-20. [Consulta: 16 desembre 2018]. «Llista de muntanyes de les Fèroe per alçada.»
* ↑ «Hellurnar» (en anglès). faroeislands.dk. [Consulta: 5 desembre 2019].
* ↑ «Bønhúsið á Hellunum» (en danès). Danske Kirken. Arxivat de l'original el 2017-03-02. [Consulta: 5 desembre 2019].

## Vegeu també

* Llista de municipis de les Illes Fèroe.

## Enllaços externs

* Web de l'ajuntament de Fuglafjørður. (feroès)
# Forma de Chern–Simons

En matemàtiques, les formes diferencials de Chern–Simons són un tipus de classes característiques secundàries. Tenen aplicacions importants en teories de gauge en física moderna (especialment la 3-forma sobre una 3-varietat, que està relacionada amb el funcional de Yang-Mills per a 4-varietats) i defineixen l'acció de la teoria de Chern–Simons. La forma rep el nom dels matemàtics Shiing-Shen Chern i James Harris Simons, coautors d'un article del 1974 intitulat "Formes Característiques i Invariants Geomètriques", a partir del qual la teoria va sorgir.

## Definició

Donada una varietat i una 1-forma $\mathbf {A}$ de l'àlgebra de Lie, per sobre de la primera, podem definir una família de formes diferencials com segueix.
En una dimensió, l'1-forma de Chern–Simons ve donada per
    $\operatorname {Tr} [\mathbf {A} ].$
En tres dimensions, la 3-forma de Chern–Simons ve donada per
    $\operatorname {Tr} \left[\mathbf {F} \wedge \mathbf {A} -{\frac {1}{3}}\mathbf {A} \wedge \mathbf {A} \wedge \mathbf {A} \right]=\operatorname {Tr} \left[d\mathbf {A} \wedge \mathbf {A} +{\frac {2}{3}}\mathbf {A} \wedge \mathbf {A} \wedge \mathbf {A} \right].$
En cinc dimensions, la 5-forma de Chern–Simons és
    ${\begin{aligned}&\operatorname {Tr} \left[\mathbf {F} \wedge \mathbf {F} \wedge \mathbf {A} -{\frac {1}{2}}\mathbf {F} \wedge \mathbf {A} \wedge \mathbf {A} \wedge \mathbf {A} +{\frac {1}{10}}\mathbf {A} \wedge \mathbf {A} \wedge \mathbf {A} \wedge \mathbf {A} \wedge \mathbf {A} \right]\\[6pt]=&\operatorname {Tr} \left[d\mathbf {A} \wedge d\mathbf {A} \wedge \mathbf {A} +{\frac {3}{2}}d\mathbf {A} \wedge \mathbf {A} \wedge \mathbf {A} \wedge \mathbf {A} +{\frac {3}{5}}\mathbf {A} \wedge \mathbf {A} \wedge \mathbf {A} \wedge \mathbf {A} \wedge \mathbf {A} \right]\end{aligned}}$
on la curvatura F és definida com a
    $\mathbf {F} =d\mathbf {A} +\mathbf {A} \wedge \mathbf {A} .$
La forma de Chern–Simons general és definida de manera que
    $d\omega _{2k-1}=\operatorname {Tr} (F^{k}),$
on el producte exterior és emprat per a definir F$^k$. La part dreta d'aquesta equació és proporcional al caràcter de Chern d'ordre k de la connexió $\mathbf {A}$.
En general, la p-forma de Chern–Simons és definida per a qualsevol valor de p senar. La seva integral sobre una varietat p-dimensional és una invariant geomètrica global, i és típicament un invariant de gauge modulo l'addició d'un enter.

## Referències

* ↑ Chern, Shiing-Shen; Simons, James «Characteristic Forms and Geometric Invariants». Annals of Mathematics, 99, 1, 1974, pàg. 48–69. DOI: 10.2307/1971013. ISSN: 0003-486X.
* ↑ Bertlmann, Reinhold A. Anomalies in Quantum Field Theory (en anglès). Clarendon Press, 2000-11-02. ISBN 978-0-19-850762-8.

## Vegeu també

* Polinomi de Jones
# Joseph Andrews

Joseph Andrews és una pel·lícula britànica dirigida per Tony Richardson, estrenada el 1977. Ha estat doblada al català.

## Argument

Anglaterra, segle xviii. Joseph Andrews és un servent que treballa per a la senyora Booby, una voluptuosa dama de l'alta societat. Malgrat les seves insinuacions, Joseph es manté fidel a la seva promesa Fanny. Fora d'això, Fanny és molt bonica i són molts els homes que la festegen.

## Repartiment

* Ann-Margret: Lady Booby àlies 'Belle'
* Peter Firth: Joseph Andrews
* Michael Hordern: Parson Adams
* Beryl Reid: Mrs. Slipslop
* Jim Dale: The pedlar
* Natalie Ogle: Fanny Goodwill
* Peter Bull: Sir Thomas Booby
* Kenneth Cranham: The Wicked Squire
* Karen Dotrice: Pamela
* James Villiers: Mr. Booby
* Norman Rossington: Gaffer Andrews
* Patsy Rowlands: Gammer Andrews
* Murray Melvin: Beau Didapper
* Ronald Pickup: Mr. Wilson
* Penelope Wilton: Mrs. Wilson

## Nominacions

* BAFTA al millor vestuari 1978 per Michael Annals i Patrick Wheatley
* Globus d'Or a la millor actriu secundària 1978 per Ann-Margret

## Referències

* ↑ esadir.cat. joseph andrews. esadir.cat.
* ↑ «joseph andrews». The New York Times.
# Josep Mercader

Josep Mercader és el nom dels següents personatges:
* Josep Mercader i Ponach (1779 - 1871), músic empordanès, compositor de les primeres sardanes modernes conegudes
* Josep Mercader i Ramon Astor (El Vendrell, 1866 - 1964) graller, compositor i arranjador de música per aquest instrument
# Pomacentrus komodoensis

Pomacentrus komodoensis és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 7,9 cm de longitud total.

## Distribució geogràfica

Es troba a les costes de l'illa de Komodo (Indonèsia).

## Referències

* ↑ BioLib
* 1 2 FishBase (anglès)

## Bibliografia

* Allen, G.R., 1999. Three new species of damselfishes (Pomacentridae) from Indonesia and eastern Papua New Guinea. Rev. Fr. Aquariol. 25(3-4):99-106.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hasliberg

Hasliberg és un municipi del cantó de Berna (Suïssa), situat al districte d'Oberhasli.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Rockland (Maine)

Rockland és l'única ciutat i seu del Comtat de Knox (Maine) dels Estats Units d'Amèrica.

## Demografia

Segons el cens dels Estats Units del 2000 Rockland tenia 7.609 habitants, 3.434 habitatges, i 1.943 famílies. La densitat de població era de 227,6 habitants/km².
Dels 3.434 habitatges en un 25,2% hi vivien nens de menys de 18 anys, en un 40,4% hi vivien parelles casades, en un 12,9% dones solteres, i en un 43,4% no eren unitats familiars. En el 36,3% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,78.
Per edats la població es repartia de la següent manera: un 21,1% tenia menys de 18 anys, un 8,2% entre 18 i 24, un 27,3% entre 25 i 44, un 23,8% de 45 a 60 i un 19,5% 65 anys o més.
L'edat mediana era de 41 anys. Per cada 100 dones de 18 o més anys hi havia 83,1 homes.
La renda mediana per habitatge era de 30.209 $ i la renda mediana per família de 37.083 $. Els homes tenien una renda mediana de 27.212 $ mentre que les dones 20.708 $. La renda per capita de la població era de 16.659 $. Entorn del 10,4% de les famílies i el 14,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Naixements notables

* Edna St. Vincent Millay, poetessa guanyadora del Premi Pulitzer

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rockland». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Rockland». American Fact Finder. Oficina del Cens dels Estats Units, 12-01-2010.
# Josep Meseguer

Josep Meseguer és el nom dels següents personatges:
* Josep Meseguer i Costa (Vallibona, 1843 - Granada, 1905), bisbe de Lleida i arquebisbe de Granada
* Josep Meseguer i Utgé, empresari i polític català
# Sistema Educatiu Independent a Israel

El Sistema Educatiu Independent a Israel (en hebreu: החינוך החינוך) també conegut com a Chinuch Atzmai, és un sistema escolar alternatiu dirigit per la comunitat jueva ultra-ortodoxa d'Israel i que atén a les necessitats dels alumnes ultres-ortodoxos (haredim). El sistema va ser establert el 1953, per una decisió del Consell de Savis de la Torà de l'organització World Agudath Israel (Moetzes Gedolei HaTorah) i va ser implementat mitjançant la Llei d'Educació de l'Estat. Inicialment el sistema va ser dirigit pel Rabí Zalman Sorotkin, i ara és dirigit per un centre de coordinació que opera nombroses escoles obertes a tot el país.
La naturalesa diversa de la societat israeliana en el marc dels sistemes educatius israelians. Diferents sectors de la població assisteixen a diferents escoles. Tot i que els pares se senten reconfortats pel fet que la l'escola dels seus fills pot reflectir més o menys la seva visió bàsica del Món, aquesta separació resulta en molt poc contacte entre els diversos segments de la societat israeliana. Les escoles es divideixen en cinc grups:
* 1- En primer lloc, les escoles públiques (mamlachti), a les quals assisteixen la majoria dels alumnes;
* 2- En segon lloc, les escoles religioses estatals (mamlachti datí), que posen l'accent en els estudis jueus, la tradició i l'observança jueva;
* 3- En tercer lloc, les escoles religioses independents (chinuch atzmai) que se centren gairebé per complet en el Talmud i la Torà, i que ofereixen molt poques matèries seculars;
* 4- En quart lloc, les escoles privades que reflecteixen les filosofies de grups específics de pares (les escoles democràtiques) o que es basen en el currículum d'un país estranger (per exemple, l'Escola Americana);
* 5- En cinquè lloc, les escoles àrabs, amb instrucció en àrab, i que estan centrades en la història, la religió, i la cultura àrab.
Actualment hi ha aproximadament 80.000 alumnes matriculats a les escoles Chinuch Atzmai, que inclouen les escoles Bais Yaakov per a nenes, Talmud Torà, Jéder, i la Yeshivá Ketana per als nens. Hi ha un fort èmfasi en els estudis jueus en aquests programes.
Les escoles compten amb el suport parcial de l'Estat; no obstant això, el Ministeri d'Educació no és responsable de la contractació i l'acomiadament dels mestres, ni de la inscripció dels alumnes. A les escoles del sistema Chinuch Atzmai, se'ls assigna el 55 % del pressupost que reben les escoles públiques ordinàries, i se'ls exigeix que ensenyin el 55 % del pla d'estudis del Ministeri d'Educació.
Tradicionalment, el finançament de les escoles Chinuch Atzmai s'ha complementat amb donacions de fora d'Israel, en particular dels Estats Units. El Rabí Aharon Kotler, un dels fundadors del moviment, va exercir un paper fonamental en la recaptació de fons per a l'organització. Degut a les fortes retallades en el finançament estatal dels darrers anys, el moviment ha hagut de redoblar els seus esforços per evitar el tancament de les escoles.

## Referències

* ↑ «chinuchatzmai.org» (en anglès). Arxivat de l'original el 2018-06-29. [Consulta: 29 juny 2018].
# Providència

«Providència o providencia» té aquests significats:
* Providència (gènere), gènere de bacteris gramnegatius de la família de les enterobacteriàcies.
* Providència (dret), resolució judicial.
* Divina providència, terme teològic que indica la intervenció o el conjunt d'accions actives de Déu per prendre cura del món.
* San Andrés y Providencia, arxipèlag davant les costes de Nicaragua i departament insular de Colòmbia.
# Heptosa

Una heptosa és un monosacàrid amb set àtoms de carboni. Tenen ja sia un grup funcional aldehid en posició 1 (aldoheptoses) o un grup funcional cetona en posició 2 (cetoheptoses). Les cetoheptoses tenen quatre centres quirals, mentre que les aldoheptoses en tenen 5. Hi ha pocs exemples de sucres de set carbonis a la natura, entre ells hi ha:
* Sedoheptulosa o D-altro-heptulosa (una cetosa)
* Mannoheptulosa, que es troba en els alvocats.
* L-glicero-D-manno-heptosa (una aldosa).
Viccionari
# Rockledge (Florida)

Rockledge és una població dels Estats Units a l'estat de Florida. Segons el cens de l'1 de juliol de 2008 tenia 24.747 habitants.

## Demografia

Segons el cens del 2000, Rockledge tenia 20.170 habitants, 7.864 habitatges, i 5.677 famílies. La densitat de població era de 727,8 habitants/km².
Dels 7.864 habitatges en un 31% hi vivien nens de menys de 18 anys, en un 56,8% hi vivien parelles casades, en un 11,9% dones solteres, i en un 27,8% no eren unitats familiars. En el 22,5% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,93.
Per edats la població es repartia de la següent manera: un 23,8% tenia menys de 18 anys, un 6% entre 18 i 24, un 28,6% entre 25 i 44, un 25,2% de 45 a 60 i un 16,4% 65 anys o més.
L'edat mediana era de 40 anys. Per cada 100 dones de 18 o més anys hi havia 87,3 homes.
La renda mediana per habitatge era de 45.218 $ i la renda mediana per família de 52.332 $. Els homes tenien una renda mediana de 39.434 $ mentre que les dones 25.918 $. La renda per capita de la població era de 20.700 $. Entorn del 4% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rockledge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Rockledge». American Fact Finder. Oficina del Cens dels Estats Units, 12-01-2010.
# Francesco Rais

Francesco Rais (Serramanna, 1940) és un polític i economista sard. Llicenciat en economia, ha treballat en el Ministeri de Treball. Militant del Partit Socialista Italià, ha estat regidor de l'ajuntament de Càller de 1970 a 1975. A les eleccions regionals de Sardenya de 1974 fou elegit diputat regional i fou assessor de treball sota la presidència de Pietro Soddu (1977-1978) i de sanitat amb Sandro Ghinami. Després ha estat president de Sardenya el 1980-1982 i president del Consell Regional el 1983-1984.
Posteriorment fou escollit diputat a les eleccions legislatives italianes de 1987 i el 1991 fou nomenat president del Crèdit Industrial Sard.

## Enllaços externs

* Biografia
| Precedit per: Mario Puddu | President de Sardenya 1980 - 1982 | Succeït per: Mario Melis |
# Shane Long

Shane Patrick Long (nascut el 22 de gener de 1987) és un futbolista professional irlandès que juga pel Southampton FC i per la selecció de la República d'Irlanda com a davanter.
Long va començar la seva carrera futbolística al Cork City. Posteriorment va anar al Reading FC on, entre altres assoliiments, va marcar tres gols en deu partits com a suplent durant la temporada 2005–06, amb el seu equip a la Championship, la qual van guanyar; va guiar el seu equip a la quarta ronda de la FA Cup tot derrotant el Liverpool FC en un partit de desempat el 2010, i va guanyar el premi al jugador de la temporada amb el club. Va signar contracte amb el West Bromwich Albion FC de la Premier League el 2011 per un traspàs de 6 milions de lliures, i el gener de 2015 va marxar al Hull City AFC. Posteriorment, va anar al Southampton l'agost de 2014.
Long va debutar amb la República d'Irlanda el 2007, i des de llavors hi ha estat internacional més de 60 vegades.

## Referències

* ↑ «Shane Long: Football Association of Ireland». Football Association of Ireland, 22-03-2015. [Consulta: 22 març 2015].

## Enllaços externs

* Dades estadístiques sobre Shane Long a soccerbase.com
* Southampton FC profile Arxivat 2016-05-24 a Wayback Machine.
* Ireland profile at Soccerscene
Shane Long amb la selecció irlandesa - Plantilles de navegació :
Selecció de futbol de la República d'Irlanda – Eurocopa 2012
1 Given •
2 St Ledger •
3 Ward •
4 O'Shea •
5 Dunne •
6 Whelan •
7 McGeady •
8 Andrews •
9 Doyle •
10 Keane •
11 Duff •
12 Kelly •
13 McShane •
14 Walters •
15 Gibson •
16 Westwood •
17 Hunt •
18 O'Dea •
19 Long •
20 Cox •
21 Green •
22 McClean •
23 Forde •
Entrenador: Trapattoni
Selecció de futbol de la República d'Irlanda – Eurocopa 2016
1 Westwood •
2 Coleman •
3 Clark •
4 O'Shea •
5 Keogh •
6 Whelan •
7 McGeady •
8 McCarthy •
9 Long •
10 Keane (c) •
11 McClean •
12 Duffy •
13 Hendrick •
14 Walters •
15 Christie •
16 Given •
17 Ward •
18 Meyler •
19 Brady •
20 Hoolahan •
21 Murphy •
22 Quinn •
23 Randolph •
Entrenador: O'Neill :
# Provincialisme gallec

El provincialisme gallec va ser un moviment polític que va sorgir a Galícia al voltant de 1840 i va constituir un dels primers antecedents del galleguisme i del nacionalisme gallec.
El seu objectiu era la recuperació de Galícia com una única província que mantingués la unitat administrativa, social, cultural i econòmica. Aquesta unitat s'havia perdut amb la divisió provincial de 1833, que havia acabat formalment amb l'anomenat regne de Galícia. Políticament va tenir el seu moment central en las revolució de 1846. Literàriament va donar lloc al Rexurdimento. El provincialisme es va gestar al voltant de la Sociedade Patriòtica i Acción Literària, un grup de joves hidalgo apassionats per la literatura, que descobririen a través d'ella la seva terra gallega, el retard en el qual estava sumida i el menyspreu amb què se'ls considerava. Es reunien a Santiago de Compostel·la periòdicament per a realitzar conferències sobre temes com la legitimitat de la pena de mort, el socialisme de Fourier o l'emancipació de la dona. Publicaven, en castellà, en mitjans creats per ells, com El Iris de Galicia, El Centinela de Galicia, El Idólatra de Galicia, El Emancipador Gallego, La Situación de Galícia, La Aurora de Galicia, etc., els títols de la qual revelen quin era el seu centre d'interès.
El seu líder més destacat va ser el periodista Antolín Faraldo, que denominava la seva activitat «La Gran Obra». Al costat d'ell, Antonio Romero Ortiz, Antonio Neira de Mosquera o Pío Rodríguez Terrazo. Com moviment mai va tenir uns ideals clars i homogenis. Es pretenia una autonomia legislativa i tributària de Galícia, mai clara, tal vegada federalista, així com la reforma del sistema universitari. El pronunciament d'abril de 1846 capitanejat pel coronel comandant d'Estat Major de la Capitania General de Galícia, Miguel Solís, contra el govern de Narváez, no tenia un caràcter regionalista, però els líders provincialistes que es van sumar a la revolta, com Faraldo i Rodríguez Terrazo, l'hi van incorporar. L'aixecament es va saldar amb l'afusellament de 12 oficials (els Màrtirs de Carral) i l'exili dels dirigents civils. L'ideari galleguista va prendre en la intel·lectualitat, donant origen al Rexurdimento.

## Referències

* ↑ de la Quadra Salcedo y Arrieta Mascarúa, Fernando. Calles de Bilbao (en castellà). Librería Arturo, 1963, p. 86.

## Enllaços externs

* (gallec) As primeiras manifestacións políticas do feito diferencial galego: o Provincialismo